 Kọwé síwájú síi fún ìpínrọ yìí - Nígbà tí ọkọ rẹ kú, ọmọkùnrin rẹ ọmọ ọdún mẹrìnlá Eberhard Kẹta ṣì kéré, tí àbúrò bàbá rẹ, Louis Frederick, Duke of Württemberg-Montbéliard sì jẹ alákòóso. Lẹyìn tí Frederick Louis kú ní 26 January 1631, Sophie Barbara àti Julius Frederick, Duke of Württemberg-Weiltingen, ni wọn gba ipò náà, tí Sophie Barbara sì jẹ ọgá alákòóso. Nítorí náà, ó padà sí ìlú Stuttgart lọdún 1632 ó sì bẹrẹ sí í kópa nínú ìṣèlú. Lẹyìn Ìjà Lutzen : nígbà tó fi máa di ìparí ọdún 1632, Julius Frederick dara pọ mọ àwọn ọmọ ogun Sweden nínú ogun náà. Ohun tó fẹ ṣe ni pé kó lé àwọn ọmọ ogun ọtá kúrò lórílẹ-èdè náà, kó sì tún lé àwọn ẹlẹsìn Kátólíìkì tó ti fìgbà kan jẹ onílé ṣọọṣì kúrò níbẹ. Pẹlú gbogbo àṣeyọrí tó ṣe, wọn fẹsùn kàn án pé onímọtara-ẹni-nìkan ló ń ṣe. Àwọn ìgbìmọ àti àwọn ọmọ-ìbílẹ náà lé e kúrò ní ààfin. 